מדגם תועלת

מדגם תועלת הוא קטגוריה בקניין רוחני שנועד להגן על אמצאות. זכות זאת ניתן לקבל במספר מדינות, והיא מוסדרת בחוק, כפי שמתואר להלן. מדגם תועלת דומה מאוד לפטנט, אך תקופת תוקף ההגנה שלו קצר יותר, בדרך כלל בין 6 ל-10 שנים, ודרישות למדגם תועלת פחות נוקשות. ניתן לתאר מדגם תועלת כפטנט סוג ב'.

הגדרות וטרמינולוגיה

מדגם תועלת הנו זכות מונופול חוקית שניתנת לזמן מוגבל תמורת קבלה ממציא תיאור האמצאה מספיק על מנת שבעל מקצוע ממוצע בתחום האמצאה יוכל לבצע את אותה. זכויות הניתנות על ידי החוק למדגם תועלת דומות מאוד לזכויות הניתנות בחוק לפטנט, אך תואמות יותר לאמצאות מוספות (ראה פטנט מוסף). מונחים כגון "פטנט פשוט", "פטנט חידוש", "פטנט זעיר" ו"פטנט קטן" יכולים להיכלל בהגדרת מדגם תועלת. למדגם תועלת גרמני ואוסטראלי השם  "Gebrauchsmuster", והגדרתו השפיעה על מדינות אחרות כמו יפן. באינדונזיה למדגם תועלת קוראים "פטנט פשוט".

דרישות לקבלה

אומנם ברוב המדינות בהם קיים חוק למדגם תועלת נדרשת האמצאה להיות חדשה, אבל הרבה משרדי פטנטים ומשרדי מדגם תועלת לא בוחנים את הבקשות בחינה מהותית, אלא מסתפקים בבחינה פורמלית ולאחר עמידה בכל התנאים הפורמליים ניתן מדגם תועלת. ישנן מדינות מסוימות אשר לא נותנות הגנה לדברים מסוימים. כך למשל, שיטות, צמחים ובעלי חיים מוחרגים מהגנה על ידי מדגם תועלת.

אוסטרליה

החוק באוסטרליה מאפשר הגנה למדגם תועלת בשם פטנט חידוש. כדי שפטנט חידוש יתקבל, עליו להיות חדש ובעל צעד חדישות. אמצאה תיחשב לא חדשה אם התפרסמה בפומבי בדרך פרסום או שימוש בכל מקום בעולם. לפרסום יש "תקופת גרייס" של 12 חודשים לפני תאריך ההגשה של פטנט חידוש. על המבקש להודיע כי פרסום אינו נמנה עם ידע קודם לעניין החידוש. דרישת צעד חדישות פחות נוקשת יחסית לדרישת צעד המצאתי בפטנט סטנדרטי בחוק אוסטרלי. אמצאה תיחשב בעלת צעד חדישות אם יש הבדלים בין הידע הקודם והאמצאה, התורמים בצורה ניכרת לקיום האמצאה. 
פטנט חידוש ניתן אוטומטית לאחר בחינה פורמלית וללא בחינה מהותית, אך במידה ויש התנגדות לפטנט חידוש, ההליכים של התנגדות יחלו לאחר בחינה מהותית של פטנט חידוש וקבלת הסמכה. התנאי לבחינה מהותית - קיבול פטנט חידוש. לפטנט חידוש תקופת תוקף של מקסימום 8 שנים בתנאי שמשולמות אגרות חידוש שנתיות החלות מיום השנה השנייה מתאריך ההגשה ואילך. אנשים מחוץ לאוסטרליה יכולים לקבל פטנט חידוש, אך עליהם להמציא כתובת אוסטרלית לתכתובות. עורך פטנטים מוסמך יכין תיאור בקשת פטנט חידוש, למעט מקרים בהם הבקשה הנה בקשה במסגרת אמנה או בקשת חלוקה. בקשה לפטנט חידוש לא יכולה להיות בקשה לאומית של בקשת פטנט בינלאומית (ראו אמנת Patent Cooperation Treaty), אך כן יכולה להיות בקשת חלוקה של בקשת פטנט בינלאומית שפתוחה לעיון הציבור.

גרמניה

בגרמניה מדגם תועלת נחשב חדש אם הוא אינו מהווה חלק מידע קודם. ידע קודם הנו כל ידע שהתפרסם לציבור באמצעות פרסום כתוב או בשימוש בו בגרמניה לפני התאריך הרלוונטי לתאריך זכות קדימה. תיאור או שימוש בתוך 6 חודשים לפני תאריך תאריך זכות בכורה של הבקשה לא יילקחו בחשבון במבוסס על הגשה של המבקש או מי שקדם לו בזכות בעלות.

איטליה

באיטליה מדגם תועלת (באיטלקית: 'Modello d'utilità') נחשב חדש אם הוא אינו מהווה חלק מידע קודם. ידע קודם הנו כל ידע שהתפרסם לציבור באמצעות פרסום כתוב או מושמע, בכל מקום בעולם לפני תאריך הגשת הבקשה או תאריך זכות קדימה, אם נתבע. למדגם תועלת נדרש צעד המצאתי, כלומר על המבקש להוכיח כי מכונות, מכשירים או פריטים מיועדים לקבל הגנה של מדגם תועלת יעילים יותר או פשוטים יותר לשימוש מהמכונות\מכשירים\פריטים קודמים. לא ניתן לתבוע תהליכים ושיטות במדגם תועלת. בזמן הגשת בקשה למדגם תועלת יש לשלם אגרה של 4 שנים הראשונות של מדגם תועלת. אין אגרה לתביעות. משרד הפטנטים וסימני מסחר של איטליה לא מבצע בחינה מהותית של הבקשה לעניין חידוש והתקדמות המצאתית; הבחינה פורמלית בלבד. פרסום מדגם תועלת נעשה אחרי 18 חודשים מיום ההגשה או מיום זכות הבכורה הכי מוקדם, אם יש; ביום ההגשה המבקש רשאי לבקש הקדמת הפרסום, והבקשה תתפרסם לאחר 90 יום בדרך כלל. בכל מקרה לאחר 30 יום מיום ההגשה מתפרסמת רשימת ציטוטים. מדגם תועלת באופן כללי מתקבל שנתיים לאחר ההגשה. עמידה בדרישות של מדגם תועלת נבחנת מול השופט שעובד עם בוחן טכני שלו\ה, במהלך ליטיגציה. בתום 4 שנים, יש לשלם אגרת חידוש לשנים 5–10. לחברות או אנשים זרים יש להמציא כתובת איטלקית של עורך דין או של עורך פטנטים.

יפן

ביפן מדגם תועלת נחשב חדש אם הוא לא התפרסם לציבור באמצעות פרסום כתוב או בשימוש בו לפני תאריך הרלוונטי לתאריך זכות בכורה (זהה לדרישה של פטנט). מדגם תועלת יפני אינו נבחן בחינה מהותית, אך על המבקש להמציא אחד או יותר "דו"חות טכניים" לפני התקדמות בהלכי הפרה.

ספרד

בספרד הדרישה לחידוש של מדגם תועלת (בספרדית: modelo de utilidad) הנה יחסית, מאחר שרק פרסום פומבי כתוב של אמצאה בספרד שולל את החידוש מהאמצאה הנתבעת. דרישה זאת שונה לחלוטין מדרישת חידוש אבסולוטי לפטנט. בשנים 1996 ו-2004 היו שתי פסיקות על הנושא של "פרסום של אמצאה בספרד" בבית המשפט העליון של ספרד.